PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/KV/1/1/042	Bratislava 13. októbra 2011	

Protimonopolný úrad Slovenskej republiky, odbor dohôd obmedzujúcich súťaž, v správnom konaní číslo 0075/ODOS/2008 začatom dňa 28.11.2008 z vlastného podnetu  podľa  § 25 ods. 1 zákona  č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov vo veci možnej dohody obmedzujúcej súťaž uzatvorenej pod názvom Zmluva o zabezpečení zberu odpadov z obalov, článok III. „Práva a povinnosti zmluvných strán“, bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“,   uzatvorenej medzi podnikateľom NATUR-PACK, a.s., so sídlom Ružová dolina 6, 821 08 Bratislava, v konaní zastúpeným LEGAL ADVISORY GROUP, s.r.o., Mgr. Bruno Žlnay, Stavbárska 7, 821 07 Bratislava na jednej strane a podnikateľmi .A.S.A. SLOVENSKO, spol. s r.o., so sídlom Bratislavská 18,  900 51 Zohor, KOSIT, a.s., so sídlom Rastislavova 98, 043 46 Košice, Odvoz a likvidácia odpadu, a.s., so sídlom Ivanská cesta 22, 821 04 Bratislava, KOL-EKO, spol. s r.o., so sídlom I. Bukovčana 8, 841 07 Bratislava, EKOBARD, a.s., so sídlom Štefánikova 3751, 085 01 Bardejov, Irena Lamancová – Druhotné suroviny, so sídlom Gerlachov 170, 086 04 Gerlachov, Technické služby, s.r.o., so sídlom Nábrežie Oravy 627/1, 026 01 Dolný Kubín, Anna Tóthová – FLEXIBEL, so sídlom Bartókova 6, 943 01 Štúrovo, MIRABA, s.r.o., so sídlom Šintava 530, 925 51 Šintava, VYDRUS, spol. s r.o., so sídlom Markušovská cesta 4, 052 01 Spišská Nová Ves, Július Mesároš, so sídlom Veľké Ludince 714, 935 65 Veľké Ludince, NOVIMPEX spol. s r.o., so sídlom Šurianska cesta 62, 940 01 Nové Zámky, FÚRA s.r.o., so sídlom Jantárová 30, 040 01 Košice, VEPOS – SKALICA s.r.o., so sídlom Rybničná 1, 909 01 Skalica., s.r.o., jednotlivo na strane druhej takto

rozhodol:

I. Podľa § 8a ods.1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov ukladá:

1.	Podnikateľovi NATUR-PACK, a.s., so sídlom Ružová dolina 6, 821 08 Bratislava povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 19.12.2006 s podnikateľom .A.S.A. SLOVENSKO spol. s r.o., so sídlom Bratislavská 18, 900 51 Zohor, v znení dodatkov zo dňa 06.02.2007 a 15.02.2007,

zo Zmluvy o zabezpečení zberu odpadov z obalov uzatvorenej dňa 31.10.2006 s podnikateľom KOSIT a.s., so sídlom Rastislavova 98, 043 46 Košice, v znení dodatkov zo dňa 06.02.2007 a 15.02.2007,

zo Zmluvy o zabezpečení zberu odpadov z obalov uzatvorenej dňa 03.01.2007 s podnikateľom Odvoz a likvidácia odpadu, a.s., so sídlom Ivanská cesta 22, 821 04 Bratislava, v znení dodatku zo dňa 31.12.2007,     
  
zo Zmluvy o zabezpečení zberu odpadov z obalov uzatvorenej dňa 20.02.2008 s podnikateľom KOL-EKO, spol. s r.o., so sídlom I. Bukovčana 8,  841 07 Bratislava, 

zo Zmluvy o zabezpečení zberu odpadov z obalov uzatvorenej dňa 18.06.2008 s podnikateľom EKOBARD, a.s., so sídlom Štefánikova 3751, 085 01 Bardejov, zo Zmluvy o zabezpečení zberu odpadov z obalov uzatvorenej dňa 30.06.2008 s podnikateľom Irena Lamancová – Druhotné suroviny, so sídlom Gerlachov 170, 086 04 Gerlachov,

zo Zmluvy o zabezpečení zberu odpadov z obalov uzatvorenej dňa 03.03.2007 s podnikateľom Technické služby, s.r.o., so sídlom Nábrežie Oravy 627/1, 026 01 Dolný Kubín,  v znení dodatku zo dňa 31.03.2007,   

zo Zmluvy o zabezpečení zberu odpadov z obalov uzatvorenej dňa 03.03.2007 s podnikateľom Anna Tóthová – FLEXIBEL, so sídlom Bartókova 6, 943 01 Štúrovo,  v znení dodatku zo dňa 31.03.2007,

zo Zmluvy o zabezpečení zberu odpadov z obalov uzatvorenej dňa 11.09.2007 s podnikateľom MIRABA, s.r.o., so sídlom Šintava 530, 925 51 Šintava,
zo Zmluvy o zabezpečení zberu odpadov z obalov uzatvorenej dňa 10.07.2007 s podnikateľom VYDRUS, spol. s r.o., so sídlom Markušovská cesta 4, 052 01 Spišská Nová Ves,
zo Zmluvy o zabezpečení zberu odpadov z obalov uzatvorenej dňa 30.06.2007 s podnikateľom Július Mesároš, so sídlom Veľké Ludince 714, 935 65 Veľké Ludince,

zo Zmluvy o zabezpečení zberu odpadov z obalov uzatvorenej dňa 29.06.2007 s podnikateľom NOVIMPEX spol. s r.o., so sídlom Šurianska cesta 62, 940 01 Nové Zámky,

zo Zmluvy o zabezpečení zberu odpadov z obalov uzatvorenej dňa 02.01.2007 s podnikateľom FÚRA s.r.o., so sídlom Jantárová 30, 040 01 Košice,  v znení dodatku zo dňa 31.01.2007,   

z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

2.	Podnikateľovi .A.S.A. SLOVENSKO spol. s r.o., so sídlom Bratislavská 18, 900 51 Zohor povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 19.12.2006 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatkov zo dňa 06.02.2007 a 15.02.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

3.	Podnikateľovi KOSIT, a.s., so sídlom Rastislavova 98, 043 46 Košice povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 31.10.2006 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatkov zo dňa 06.02.2007 a 15.02.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

4.	Podnikateľovi Odvoz a likvidácia odpadu, a.s., so sídlom Ivanská cesta 22, 821 04 Bratislava povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne 

zo Zmluvy o zabezpečení zberu odpadov z obalov uzatvorenej dňa 03.01.2007 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatku zo dňa 31.12.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

5.	Podnikateľovi KOL-EKO, spol. s r.o., so sídlom I. Bukovčana 8, 841 07 Bratislava povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 20.02.2008 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

6.	Podnikateľovi EKOBARD, a.s., so sídlom Štefánikova 3751, 085 01 Bardejov povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 18.06.2008 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

7.	Podnikateľovi Irena Lamancová – Druhotné suroviny, so sídlom Gerlachov 170, 086 04 Gerlachov povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 30.06.2008 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

8.	Podnikateľovi Technické služby, s.r.o., so sídlom Nábrežie Oravy 627/1, 026 01 Dolný Kubín povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 03.03.2007 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatku zo dňa 31.03.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

9.	Podnikateľovi Anna Tóthová – FLEXIBEL, so sídlom Bartókova 6, 943 01 Štúrovo povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 03.03.2007 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatku zo dňa 31.03.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

10.	Podnikateľovi MIRABA, s.r.o., so sídlom Šintava 530, 925 51 Šintava povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 11.09.2007 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

11.	Podnikateľovi VYDRUS, spol. s r.o., so sídlom Markušovská cesta 4, 052 01 Spišská Nová Ves povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 10.07.2007 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

12.	Podnikateľovi Július Mesároš, so sídlom Veľké Ludince 714, 935 65 Veľké Ludince povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 30.06.2007 s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy

13.	Podnikateľovi NOVIMPEX spol. s r.o., so sídlom Šurianska cesta 62, 940 01 Nové Zámky povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 29.06.2007  s podnikateľom NATUR-PACK, a.s., so sídlom Ružová dolina 6, 821 08 Bratislava z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

14.	Podnikateľovi FÚRA s.r.o., so sídlom Jantárová 30, 040 01 Košice povinnosť plniť záväzky, ktoré úradu predložil na účely odstránenia možného obmedzenia súťaže, a to konkrétne

zo Zmluvy o zabezpečení zberu odpadov z obalov uzatvorenej dňa 02.01.2007 s podnikateľom NATUR-PACK, a.s., so sídlom Ružová dolina 6, 821 08 Bratislava v znení dodatku zo dňa 31.01.2007, z článku III. „Práva a povinnosti zmluvných strán“, vypustiť bez náhrady bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“, a to dodatkom, ktorý sa stane neoddeliteľnou súčasťou zmluvy.

II. Podľa § 32 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov správne konanie voči podnikateľovi  

VEPOS – SKALICA s.r.o., so sídlom Rybničná 1, 909 01 Skalica 

z a s t a v u j e, nakoľko dôvod na konanie odpadol.

Odôvodnenie:

(1)	Protimonopolný úrad Slovenskej republiky, odbor dohôd obmedzujúcich súťaž (ďalej len „úrad“), začal dňa 28.11.2008 z vlastného podnetu v zmysle § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) správne konanie číslo 0075/ODOS/2008 vo veci možnej dohody obmedzujúcej súťaž v zmysle § 4 zákona uzatvorenej medzi spoločnosťou NATUR-PACK, a.s., so sídlom Ružová dolina 6, 821 08 Bratislava (ďalej len „NATUR-PACK, a.s.“), zastúpenou LEGAL ADVISORY GROUP, s.r.o., Mgr. Brunom Žlnayom, so sídlom Stavbárska 7, 821 07 Bratislava na jednej strane a spoločnosťami .A.S.A Slovensko, spol. s r.o., so sídlom Bratislavská 18, 900 51 Zohor (ďalej len „A.S.A Slovensko, spol. s r.o.“), KOSIT, a.s., so sídlom Rastislavova 98, 043 46 Košice (ďalej len „KOSIT, a.s.“), Odvoz a likvidácia odpadu, a.s., so sídlom Ivanská cesta 22, 821 04 Bratislava (ďalej len „OLO, a.s.“), KOL-EKO, spol. s r.o., so sídlom I. Bukovčana 8, 841 07 Bratislava (ďalej len „KOL-EKO, spol. s r.o.“), EKOBARD, a.s., so sídlom Štefánikova 3751, 085 01 Bardejov (ďalej len „EKOBARD, a.s.“), Irena Lamancová – Druhotné suroviny, so sídlom Gerlachov 170, 086 04 Gerlachov (ďalej len „Irena Lamancová – Druhotné suroviny“), Technické služby, s.r.o., so sídlom Nábrežie Oravy 627/1, 026 01 Dolný Kubín (ďalej len „Technické služby, s.r.o.“), Anna Tóthová – FLEXIBEL, so sídlom Bartókova 6, 943 01 Štúrovo (ďalej len „Anna Tóthová – FLEXIBEL“), MIRABA, s.r.o., so sídlom Šintava 530, 925 51 Šintava (ďalej len „MIRABA, s.r.o.“), VYDRUS, spol. s r.o., so sídlom Markušovská cesta 4, 052 01 Spišská Nová Ves (ďalej len „VYDRUS, spol. s r.o.“), Július Mesároš, so sídlom Veľké Ludince 714, 935 65 Veľké Ludince (ďalej len „Július Mesároš“), NOVIMPEX spol. s r.o., so sídlom Šurianska cesta 62, 940 01 Nové Zámky (ďalej len „NOVIMPEX, spol. s r.o.“), FÚRA, s.r.o., so sídlom Jantárová 30, 040 01 Košice (ďalej len „FÚRA s.r.o.“) a VEPOS – SKALICA s.r.o., so sídlom Rybničná 1, 909 01 Skalica (ďalej len „VEPOS – SKALICA, s.r.o.“) samostatne na strane druhej. Predmetom správneho konania bola „Zmluva o zabezpečení zberu odpadu z obalov“, článok III., bod 2 (ďalej len „Zmluva“). 

1.	Priebeh konania
(2)	Vyššie uvedenému správnemu konaniu predchádzalo prešetrovanie na relevantnom trhu, predmetom ktorého bola Zmluva, ktorú spoločnosť NATUR-PACK, a.s., ako oprávnená organizácia uzatvorila individuálne so 14 zberovými spoločnosťami. V článku III. bod 2 týchto zmlúv sa nachádzalo ustanovenie, podľa ktorého sa zberová spoločnosť zaväzovala, že počas platnosti zmluvy bude zabezpečovať zber odpadov z obalov výlučne pre systém NATURPACK, ako aj že nevstúpi do zmluvných vzťahov s inými systémami kolektívneho plnenia. Zmluva bola vo väčšine prípadov uzatvorená na dobu neurčitú s možnosťou vypovedať zmluvu písomne k 31.12. príslušného kalendárneho roka. Výpoveď musela byť doručená druhej zmluvnej strane do 30.11. príslušného kalendárneho roka, inak by bola výpoveď účinná až k 31.12. nasledujúceho kalendárneho roka.
(3)	Na základe informácií získaných počas prešetrovania začal úrad dňa 28.11.2008 správne konanie č. 0075/ODOS/2008 vo veci možnej dohody obmedzujúcej súťaž v zmysle § 4 zákona uzatvorenej medzi spoločnosťou NATUR-PACK, a.s., na jednej strane a spoločnosťami .A.S.A Slovensko spol. s r.o., KOSIT, a.s., a OLO, a.s., samostatne na strane druhej. Následne boli pribratí za účastníkov uvedeného správneho konania spoločnosti KOL-EKO, spol. s r.o., EKOBARD, a.s., Irena Lamancová – Druhotné suroviny, Technické služby, s.r.o., Anna Tóthová – FLEXIBEL, MIRABA, s.r.o., VYDRUS, spol. s r.o., Július Mesároš, NOVIMPEX, spol. s r.o., FÚRA, s.r.o., a spoločnosť VEPOS – SKALICA, s.r.o. 
(4)	Dňa 22.12.2009 vydal Protimonopolný úrad SR, odbor dohôd obmedzujúcich súťaž rozhodnutie č. 2009/KV/1/1/071 (ďalej len „rozhodnutie 1. stupňa“), v ktorom konštatoval, že Zmluva uzatvorená medzi spoločnosťou NATUR-PACK, a.s., na jednej strane a ostatnými účastníkmi konania jednotlivo na strane druhej, je v článku III. „Práva a povinnosti zmluvných strán“, bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“ dohodou obmedzujúcou súťaž, ktorá je podľa § 4 ods. 4 zákona zakázaná. Konkretizácia zmlúv uzatvorených medzi podnikateľom NATUR-PACK, a.s., a jednotlivými podnikateľmi, vrátane obdobia, na ktoré sa zákaz v prípade jednotlivých zmlúv vzťahuje (obdobie platnosti zmlúv), je obsiahnutá v bodoch 1 až 14 výrokovej časti rozhodnutia 1. stupňa. Úrad uložil za uvedené konanie podnikateľom pokuty spolu vo výške 48 373,- eur.
(5)	Proti vyššie uvedenému rozhodnutiu podali v zákonom stanovenej lehote rozklady účastníci konania NATUR-PACK, a.s., .A.S.A. SLOVENSKO, spol. s r.o., Anna Tóthová – FLEXIBEL, NOVIMPEX, spol. s r.o. a KOSIT, a.s. Rozhodnutím č. 2010/KV/R/2/040 Rada Protimonopolného úradu SR zrušila rozhodnutie 1. stupňa a vec vrátila odboru dohôd obmedzujúcich súťaž  na nové prejednanie a rozhodnutie. V odôvodnení rozhodnutia Rada úradu uviedla viacero nedostatkov prvostupňového rozhodnutia a konania, ktoré je potrebné opätovne vyhodnotiť a posúdiť. 
(6)	Vzhľadom na rozsah pripomienok úrad nemohol dodržať lehotu na vydanie rozhodnutia a preto v zmysle § 30 zákona požiadal predsedníčku úradu o predĺženie lehoty potrebnej na vydanie rozhodnutia o 6 mesiacov, t.j. do 13.07.2011. 
(7)	Počas konania si úrad vyžiadal od účastníkov konania - oprávnených organizácií a zberových spoločností - relevantné informácie, a to za účelom posúdenia vzájomných väzieb medzi oprávnenými organizáciami a zberovými spoločnosťami, ich postavenia na trhu v procese zabezpečovania zberu, zhodnotenia a recyklácie odpadov z obalov a tiež pre potreby vymedzenia relevantného trhu a posúdenia prípadných dopadov na súťaž v dôsledku obmedzenia obsiahnutého v Zmluve. Úrad v tejto súvislosti oslovil aj Ministerstvo životného prostredia SR.
(8)	Dňa 24.06.2011 úrad obdržal vyjadrenie spoločnosti NATUR-PACK, a.s., k zaslanému návrhu záväzku podnikateľa v správnom konaní č. 0075/ODOS/2008, ktorý spočíval vo vypustení sporného ustanovenia zo Zmluvy uzatvorenej medzi spoločnosťou NATUR-PACK, a.s. a zberovými spoločnosťami. Vo svojom vyjadrení spoločnosť nadväzujúc na návrh záväzkov zo dňa 27.04.2009, okrem iného, uviedla, že „v rámci vlastných zmluvných vzťahov nikdy nebolo cieľom spoločnosti NATUR-PACK, a.s. uzatvárať akúkoľvek dohodu, ktorá by mohla mať za cieľ a/alebo by mohla mať za následok obmedzovanie hospodárskej súťaže. Tento cieľ možno považovať za trvalý a nemenný.“ Spoločnosť zároveň požiadala úrad, aby ukončil prebiehajúce správne konanie prijatím predložených záväzkov. 
(9)	Následne úrad za účelom „otestovania záväzkov“, tzn. zistenia, či záväzky, ktoré účastníci správneho konania predložili, sú z pohľadu ostatných účastníkov trhu dostatočné na odstránenie protisúťažných obáv úradu, oslovil 19 zberových spoločností. Podrobnosti o návrhu záväzkov, ako aj o výsledkoch testovania obsahuje časť Výzvy pod názvom „Postup podľa § 8a zákona“.
(10)	Vzhľadom na potrebu testovania záväzkov úrad nemohol dodržať lehotu na vydanie rozhodnutia a preto v zmysle § 30 zákona požiadal predsedníčku úradu o predĺženie lehoty potrebnej na vydanie rozhodnutia o tri mesiace, t.j. do 13.10.2011. 

2.	Účastníci konania
(11)	Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku. 
(12)	Podľa § 25 ods. 3 písm. a) zákona účastníkom konania v prípade dohody obmedzujúcej súťaž sú účastníci tejto dohody obmedzujúcej súťaž. Účastníkmi tohto správneho konania sú podnikateľ NATUR–PACK, a.s., A.S.A. SLOVENSKO, spol. s r.o., KOSIT, a.s., OLO, a.s., KOL-EKO, spol. s r.o., EKOBARD, a.s., Irena Lamancová – Druhotné suroviny, Technické služby, s.r.o., Anna Tóthová – FLEXIBEL, MIRABA, s.r.o., VYDRUS, spol. s r.o., Július Mesároš, NOVIMPEX, spol. s r.o., FÚRA, s.r.o., VEPOS – SKALICA, s.r.o.

NATUR-PACK, a.s.
(13)	Predmetom činnosti spoločnosti NATUR-PACK, a.s., podľa výpisu z Obchodného registra SR vedeného Okresným súdom Bratislava I, IČO: 35 979 798 je, okrem iného, podnikanie v oblasti nakladania s iným ako nebezpečným odpadom.  
(14)	Spoločnosť NATUR-PACK, a.s., pôsobí v odpadovom hospodárstve ako oprávnená organizácia zaregistrovaná v Registri povinných osôb a oprávnených organizácií podľa zákona č. 529/2002 Z.z. o obaloch  v znení neskorších predpisov (ďalej len „zákon o obaloch“). V zmysle zákona o obaloch NATUR-PACK, a.s. predstavuje tzv. „kolektívny systém“ zabezpečenia zberu odpadov z obalov, ich zhodnotenie alebo recykláciu za účelom plnenia záväzných limitov povinnými osobami.
(15)	Spoločnosť NATUR-PACK, a.s. nevykonáva zber, zvoz a triedenie odpadov z obalov. Spoločnosť NATUR-PACK, a.s. pôsobí v odpadovom hospodárstve ako organizátor, ktorý administratívne zabezpečuje pre svojich členov zber, zhodnocovanie a recykláciu odpadov z obalov prostredníctvom osôb, ktoré majú na túto činnosť udelenú autorizáciu a podieľa sa na financovaní nákladov spojených so zberom, zvozom a triedením odpadov z obalov, ako aj nákladov spojených so zhodnotením a recykláciou odpadov z obalov.

.A.S.A. SLOVENSKO, spol. s r.o.
(16)	Predmetom činnosti spoločnosti .A.S.A. SLOVENSKO, spol. s r.o., podľa výpisu z Obchodného registra SR vedeného Okresným súdom Bratislava I, IČO: 31 318 762 je, okrem iného, podnikanie v oblasti nakladania s odpadmi a zvoz a zber komunálneho a priemyselného odpadu vlastnou nákladnou dopravou. Podľa vyjadrenia spoločnosti, táto zabezpečuje fyzický zber odpadov z obalov od zákazníkov, ich úpravu na triediacich linkách spoločnosti a ich následné zhodnotenie u konečných spracovateľov. Vyzbierané množstvá sú použité pre zabezpečenie plnenia záväzných limitov v rámci kolektívnych systémov.
(17)	Spoločnosť .A.S.A. SLOVENSKO, s.r.o., ponúka služby pre mestá a obce, priemysel, obchodné reťazce, domácnosti a živnostníkov, ktoré zahŕňajú napr. poskytovanie poradenstva a služieb v oblasti separovaného zberu, príprava poplatkových a zberných kalendárov, kontajnerové a triediace systémy, zber, zvoz a zneškodňovanie všetkých druhov odpadov, prevádzkovanie recyklačných centier, triedenie odpadov, zneškodňovanie odpadov skládkovaním. Spoločnosť pôsobí na celom území SR.

KOSIT, a.s.
(18)	Predmetom činnosti spoločnosti KOSIT, a.s. podľa výpisu z Obchodného registra SR vedeného Okresným súdom Košice I, IČO: 36 205 214 je, okrem iného, podnikanie v oblasti nakladania s odpadmi, s nebezpečným odpadom a sprostredkovateľská činnosť v oblasti nakladania s odpadmi.
(19)	Spoločnosť KOSIT, a.s., bola založená ako spoločný podnik mesta Košice po vypísaní medzinárodného tendra na predaj mestskej spaľovne ekonomickému subjektu. Bol vytvorený spoločný podnik, ktorý slúži na zber, zvoz a zneškodňovanie komunálneho odpadu, letnú a zimnú údržbu komunikácií, prevádzku spaľovne odpadov, prevádzku zberných dvorov a miest a iné služby v oblasti životného prostredia. Spoločnosť pôsobí prevažne v Košickom samosprávnom kraji.

Odvoz a likvidácia odpadu, a.s.
(20)	Predmetom činnosti spoločnosti OLO, a.s. podľa výpisu z Obchodného registra SR vedeného Okresným súdom Bratislava I, IČO: 00 681 300 je, okrem iného, nakladanie s odpadmi - odvoz odpadu zo špeciálnych zberných nádob zbernými vozidlami a zneškodňovanie odpadu v mestskej spaľovni.
(21)	Spoločnosť OLO, a.s. bola založená uznesením mestského zastupiteľstva Hlavného mesta SR Bratislava. Základnou činnosťou spoločnosti je nakladanie s komunálnym odpadom - jeho zber, zvoz z územia Bratislavy a následné zneškodňovanie spaľovaním. Okrem tejto činnosti vykonáva spoločnosť OLO, a.s., aj zneškodňovanie objemného odpadu a triedený zber skla, papiera, plastov (PET fľaše) a kovového šrotu. Odpady z obalov (obaly z papiera, lepenky a skla) získava spoločnosť dotrieďovaním komodít separovaného zberu.

KOL-EKO, spol. s r.o.
(22)	Predmetom činnosti spoločnosti KOL-EKO, spol. s r.o. podľa výpisu z Obchodného registra SR vedeného Okresným súdom Bratislava I, IČO: 00 681 300 je, okrem iného, podnikanie v oblasti nakladania s ostatnými odpadmi a s nebezpečným odpadom. Spoločnosť pôsobí na území západoslovenského regiónu - Bratislava a okolie.

EKOBARD, a.s.
(23)	Predmetom činnosti spoločnosti EKOBARD, a.s. podľa výpisu z Obchodného registra SR vedeného Okresným súdom Prešov, IČO: 36 690 830 je, okrem iného, podnikanie v oblasti nakladania s nebezpečným odpadom a iným ako nebezpečným odpadom. 
(24)	Spoločnosť EKOBARD, a.s., bola založená mestom Bardejov a spoločnosťou DÚHA, a.s. Spoločnosť zabezpečuje nakladanie s komunálnym odpadom v meste Bardejov, ako aj separovaný zber v regióne Bardejov. Zaoberá sa tiež zberom, prepravou, zhodnocovaním alebo zneškodňovaním komunálneho odpadu. Pôsobí v regióne Bardejov.

Irena Lamancová – Druhotné suroviny
(25)	Predmetom činnosti spoločnosti Irena Lamancová – Druhotné suroviny podľa výpisu zo Živnostenského registra SR vedeného Obvodným úradom Bardejov, IČO: 35375035 je, okrem iného, podnikanie v oblasti nakladania s nebezpečným odpadom a iným ako nebezpečným odpadom. Spoločnosť pôsobí v okresoch Bardejov a Svidník.

Technické služby, s.r.o.
(26)	Predmetom činnosti spoločnosti Technické služby, s.r.o. podľa výpisu z Obchodného registra SR vedeného Okresným súdom Žilina, IČO: 31 609 911 je, okrem iného, podnikanie v oblasti nakladania s nebezpečným odpadom a iným ako nebezpečným odpadom.
(27)	Spoločnosť Technické služby, s.r.o., bola založená mestom Dolný Kubín, ktoré je jediným spoločníkom firmy. Spoločnosť sa zaoberá čistením verejných priestranstiev, vodných tokov, miestnych komunikácií, letnou a zimnou údržbou mesta, odvozom a skládkovaním komunálneho odpadu a zabezpečovaním separovaného zberu druhotných surovín. Tieto služby poskytuje spoločnosť mestu Dolný Kubín a okolitým obciam a podnikateľským subjektom. 

Anna Tóthová – FLEXIBEL
(28)	Predmetom činnosti spoločnosti Anna Tóthová - FLEXIBEL podľa výpisu zo Živnostenského registra SR vedeného Obvodným úradom Štúrovo, IČO: 37309803 je, okrem iného, podnikanie v oblasti nakladania s odpadmi v rozsahu voľných živností. Spoločnosť pôsobí v západoslovenskom regióne.

MIRABA, s.r.o.
(29)	Predmetom činnosti spoločnosti MIRABA, s.r.o. podľa výpisu z Obchodného registra SR vedeného Okresným súdom Trnava, IČO: 36 242 560 je, okrem iného, podnikanie v oblasti nakladania s odpadmi.
(30)	Spoločnosť MIRABA, s.r.o. sa tiež zaoberá nákupom a spracovaním druhotných surovín, nákupom a spracovaním železného odpadu, odpadového papiera, fólií a farebných kovov. Prevádzky spoločnosti sa nachádzajú v Šintave, Galante a Seredi. Pôsobí na území Trnavského, Nitrianskeho a Bratislavského kraja.

VYDRUS, spol. s r.o.
(31)	Predmetom činnosti spoločnosti VYDRUS, spol. s r.o. podľa výpisu z Obchodného registra SR vedeného Okresným súdom Košice I, IČO: 31 674 925 je, okrem iného, podnikanie v oblasti nakladania s iným ako nebezpečným odpadom. 
(32)	Spoločnosť VYDRUS, spol. s r.o. sa zaoberá zberom obalov zo skla, papiera a lepenky. Pri zbere obalov zo skla pôsobí spoločnosť na území okresov Spišská Nová Ves, Levoča, Gelnica, Poprad a pri zbere obalov z papiera a lepenky navyše aj v okrese Kežmarok.

Július Mesároš
(33)	Predmetom činnosti spoločnosti Július Mesároš podľa výpisu zo Živnostenského registra SR vedeného Obvodným úradom Levice, IČO: 33312991 je, okrem iného, podnikanie v oblasti nakladania s iným ako nebezpečným odpadom - zber, triedenie a úprava lisovaním zberového papiera a tiež sa zaoberá výkupom iného ako nebezpečného odpadu - odpadového papiera a farebných kovov. Spoločnosť pôsobí v mestách Želiezovce, Levice, Vráble, Nitra, Bratislava a Starý Smokovec.

NOVIMPEX, spol. s r.o.
(34)	Predmetom činnosti spoločnosti NOVIMPEX, spol. s r.o. podľa výpisu z Obchodného registra SR vedeného Okresným súdom Nitra, IČO: 31 105 092 je, okrem iného, spracovanie druhotných surovín, kovového odpadu a šrotu, nekovového materiálu a zbytkového materiálu, veľkoobchod so zbytkovým materiálom, odpadom a šrotom, podnikanie v oblasti nakladania s odpadmi, výkup, triedenie, úprava druhotných surovín, ako aj podnikanie v oblasti nakladania s nebezpečným odpadom. Spoločnosť pôsobí v okresoch Nové Zámky a Komárno.

FÚRA, s.r.o.
(35)	Predmetom činnosti spoločnosti FÚRA, s.r.o. podľa výpisu z Obchodného registra SR vedeného Okresným súdom Košice I, IČO: 36 211 451 je, okrem iného, podnikanie v oblasti nakladania s odpadmi, podnikanie v oblasti nakladania s nebezpečným a so živočíšnym odpadom. 
(36)	Spoločnosť poskytuje služby v oblasti nakladania s odpadmi (ich odvozom a likvidáciou), v oblasti separovaného zberu a komunálneho odpadu. Zaoberá sa tiež likvidáciu odpadov skládkovaním, kompostovaním odpadu, zberom nadrozmerného a nebezpečného odpadu, ekologickým poradenstvom a zimnou a letnou údržbou plôch a nehnuteľností. Pôsobí na území Košického, Prešovského a Banskobystrického kraja.

VEPOS – SKALICA, s.r.o.
(37)	Predmetom činnosti spoločnosti VEPOS – SKALICA, s.r.o. podľa výpisu z Obchodného registra SR vedeného Okresným súdom Trnava, IČO: 34 121 633 je, okrem iného, podnikanie v oblasti nakladania s nebezpečným a iným ako nebezpečným odpadom.
(38)	Jedným zo spoločníkov VEPOS – SKALICA, s.r.o. je mesto Skalica. Spoločnosť zabezpečuje pre mestá a obce nakladanie s komunálnymi odpadmi, separáciu odpadov, zber a likvidáciu nebezpečného odpadu, likvidáciu odpadov veľkoobjemovými kontajnermi. Spoločnosť tiež prevádzkuje skládku odpadov, ktorý nie je nebezpečný a zberný dvor triedeného zberu komunálneho odpadu. Pôsobí v Skalickom regióne.

3.	Vymedzenie relevantného trhu
3.1.	Tovarový relevantný trh
(39)	Úrad pri vymedzení tovarového relevantného trhu vychádzal v prvom rade z postavenia, ktoré jednotlivé subjekty, resp. účastníci konania v rámci platnej legislatívy v procese zabezpečenia fungovania zberu, zhodnotenia a recyklácie odpadov z obalov zastávajú. Ďalej úrad vyhodnocoval úlohy, ktoré pre systém jednotlivé subjekty zabezpečujú a vzájomné väzby, ktoré v procese plnenia zverených úloh medzi nimi na základe zmluvy vznikajú. Úrad sa tiež zaoberal otázkou nezameniteľnosti individuálneho a kolektívneho systému. 
(40)	Z podkladov a zistení úradu vyplýva, že účastníci konania vstupujú pri výkone svojej podnikateľskej činnosti do vzájomných zmluvných vzťahov: podnikateľ NATUR–PACK, a.s. na jednej strane ako oprávnená organizácia a podnikatelia A.S.A. SLOVENSKO, spol. s r.o., KOSIT, a.s., OLO, a.s., KOL-EKO, spol. s r.o., EKOBARD, a.s., Irena Lamancová – Druhotné suroviny, Technické služby, s.r.o., Anna Tóthová – FLEXIBEL, MIRABA, s.r.o., VYDRUS, spol. s r.o., Július Mesároš, NOVIMPEX, spol. s r.o., FÚRA, s.r.o., VEPOS – SKALICA, s.r.o., jednotlivo na strane druhej ako zberové spoločnosti. V zmluvách uzatvorených medzi oprávnenou organizáciou – kolektívnym systémom NATUR–PACK, a.s. - a zberovými spoločnosťami sa nachádza záväzok exkluzivity. V tomto zmluvnom vzťahu vystupuje oprávnená organizácia ako kupujúci a podľa zmlúv si u zberovej spoločnosti zabezpečuje dodávku určitých služieb – zber odpadov z obalov a jeho odovzdanie na zhodnotenie, resp. recykláciu, vedenie dohodnutej evidencie a potvrdzovanie zozbieraných množstiev odpadov z obalov. NATUR-PACK, a.s. takto prostredníctvom zmlúv so zberovými spoločnosťami administratívne zabezpečuje plnenie povinností podľa zákona o obaloch pre povinné osoby (plnenie záväzných limitov – pozn. úradu). Zberové spoločnosti sa v súlade so zmluvou zaväzujú zabezpečiť zber a odovzdanie na zhodnotenie, resp. recykláciu odpadu z obalov.
(41)	Samostatným tovarom, ktorý je predmetom zmluvných vzťahov a podlieha povinnostiam definovaným zákonom o obaloch, je v tomto prípade jednoznačne len odpad z obalov a nie akýkoľvek odpad. Plnenie povinností podľa tohto zákona sa teda vzťahuje výlučne na odpady z obalov, nie na akékoľvek odpady. Rovnako zmluvné vzťahy oprávnených organizácií so zberovými spoločnosťami sa vyslovene týkajú odpadov z obalov v súvislosti so zabezpečením splnenia povinností podľa obalovej legislatívy za povinné osoby.
(42)	Kolektívny systém zabezpečenia zberu, zhodnotenia alebo recyklácie odpadov z obalov má svoje špecifické znaky, ktorými sú najmä:
- podstata fungovania
- povinnosti kladené na účastníkov systému
- výhody a nevýhody
- miesto vzniku odpadov z obalov
a  ktorými sa odlišuje od individuálneho systému a nie je s ním z pohľadu užívateľa zameniteľný. Podrobnejšia analýza nezameniteľnosti oboch systémov je uvedená v časti „Postavenie podnikateľa NATUR–PACK, a.s. na trhu“.
(43)	Na účely tohto konania úrad vymedzil tovarový relevantný trh ako trh zabezpečenia zberu, zhodnotenia a recyklácie odpadov z obalov zberovými spoločnosťami pre oprávnené organizácie („kolektívny systém“) za účelom plnenia záväzných limitov pre povinné osoby. Na tomto trhu má spoločnosť NATUR–PACK, a.s., z hľadiska dopytu a ponuky dvojaké postavenie. Na jednej strane vo vzťahu k povinným osobám vystupuje NATUR–PACK, a.s. ako dodávateľ, teda poskytovateľ predmetnej služby. Na strane druhej, vo vzťahu k zberovým spoločnostiam vystupuje NATUR–PACK, a.s. ako odberateľ – zákazník, teda kupujúci. Podľa zmlúv si NATUR–PACK, a.s. za odmenu zabezpečuje u zberovej spoločnosti dodávku určitých služieb – zber odpadov z obalov a jeho odovzdanie na zhodnotenie, resp. recykláciu, vedenie dohodnutej evidencie a potvrdzovanie zozbieraných množstiev odpadov z obalov. Na tomto trhu sa mohli prejaviť účinky dohody uzatvorenej medzi spoločnosťou NATUR–PACK, a.s. a zberovými spoločnosťami.

3.2.	Geografický relevantný trh
(44)	Oblasť zberu, zhodnocovania, recyklácie odpadov z obalov je do veľkej miery organizovaná štátom, pričom problematika odpadov z obalov je riešená na národnej úrovni - každá krajina prijíma svoju obalovú legislatívnu upravujúcu riešenie problematiky odpadov z obalov.
(45)	Podľa § 1 ods. 2 zákona o obaloch sa zákon vzťahuje na všetky druhy obalov, ktoré sa uvádzajú na trh a do obehu v SR a na odpady z týchto obalov bez ohľadu na miesto ich vzniku, používanie a použitý materiál, avšak nevzťahuje sa na obaly exportované zo SR. Tiež nariadenie vlády SR stanovujúce záväzné limity pre rozsah zhodnocovania/recyklácie odpadov z obalov sa vzťahuje na obaly uvedené na trh v SR.
(46)	Takisto zabezpečenie zberu, zhodnotenia a recyklácie  odpadov z obalov prostredníctvom oprávnených organizácií, tzv. kolektívny systém v SR je viazaný len na odpady z obalov v SR.
(47)	Systém prevádzkovaný spoločnosťou NATUR-PACK, a.s. je obmedzený na Slovensko. Spoločnosť NATUR-PACK, a.s., ako aj ostatné oprávnené organizácie prevádzkujúce kolektívny systém pôsobia na celom území SR, resp. ich klientmi sú povinné osoby z celej SR. 
(48)	Zmluvy uzatvorené medzi spoločnosťou NATUR-PACK, a.s. a zberovými spoločnosťami boli uzatvorené za účelom zabezpečenia plnenia povinností zberu, zhodnocovania, resp. recyklácie odpadov z obalov v Slovenskej republike. 
(49)	Rozdielna právna úprava odpadovej problematiky v jednotlivých štátoch, územne ohraničené systémy zabezpečujúce zber, zhodnotenie, recykláciu odpadov z obalov tak odlišujú podmienky v SR od podmienok v iných krajinách a preto úrad priestorový relevantný trh vymedzil územím Slovenskej republiky.

4.	Systém zberu, zhodnotenia a recyklácie odpadov z obalov
(50)	Úrad pri vymedzení relevantného trhu vychádzal zo skutočnosti, že účastníci správneho konania pôsobia v odpadovom hospodárstve na trhu zabezpečenia zberu, zhodnocovania a recyklácie odpadov z obalov. Svoje činnosti vykonávajú buď regionálne alebo na celom území SR v rámci platnej legislatívy. 
(51)	Základnou právnou normou upravujúcou oblasť zberu, zhodnocovania a recyklácie odpadov z obalov je zákon o obaloch. Tento zákon upravuje požiadavky na zloženie, vlastnosti a označovanie obalov, práva a povinnosti právnických a fyzických osôb pri používaní obalov a pri zbere, zhodnocovaní alebo recyklácii odpadov z obalov, teda subjektov zúčastňujúcich sa na nakladaní s odpadmi z obalov, pôsobnosť orgánov štátnej správy pre obaly a odpady z obalov a zodpovednosť za porušovanie povinností v oblasti obalov. Podľa § 8 ods. 1 tohto zákona na účely znižovania množstva a nebezpečnosti odpadov z obalov pre životné prostredie ustanovila vláda SR svojim nariadením č. 220/2005 Z.z. (ďalej len „nariadenie vlády“) záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov.
(52)	Zákon o obaloch v § 8 ods. 2 ďalej vymedzuje subjekty a spôsob, ktorým tieto  zabezpečujú zber odpadov z obalov, ich zhodnotenie alebo recykláciu. Povinná osoba je subjekt, ktorý uvádza na trh obaly. V zmysle zákona o obaloch je povinná zabezpečiť zber odpadov z obalov a ich zhodnocovanie alebo recykláciu. Povinnou osobou podľa zákona o obaloch je: balič a plnič (teda ten, kto zabalí výrobok do obalu alebo naplní výrobok do obalu), podnikateľ, ktorý uvádza na trh obaly okrem výrobcov obalov (dovozca obalov do SR) a podnikateľ, ktorý uvádza na trh výrobky v obaloch (dovozca výrobkov v obaloch na územie SR, ako aj výrobca výrobkov, ktoré sám balí a uvádza na trh). Povinná osoba zabezpečí zber odpadov z obalov a ich zhodnocovanie alebo recykláciu minimálne v rozsahu záväzných limitov ustanovených v nariadení vlády Slovenskej republiky; túto povinnosť môže zabezpečiť aj s pomocou oprávnenej organizácie založenej povinnými osobami (ďalej len „oprávnená organizácia“), pričom zodpovednosť povinnej osoby za splnenie záväzných limitov zostáva zachovaná. Táto povinnosť sa nevzťahuje na opakovane použiteľné obaly. 
(53)	Systém plnenia limitov v praxi funguje tak, že povinné osoby zabezpečujú zber odpadov z obalov, ich zhodnotenie alebo recykláciu individuálne alebo sa združujú a zakladajú špeciálne organizácie, ktoré túto povinnosť – plnenie limitov – pre ne administratívne zabezpečujú. Ide o tzv. „kolektívny systém“, ktorý je zavedený a overený vo väčšine členských krajín Európskej únie. Špeciálne spoločnosti sa v jednotlivých krajinách EÚ nazývajú rôzne, na Slovensku ich poznáme pod názvom oprávnené organizácie. Zákon tak umožňuje povinnej osobe plniť záväzné limity pre zber, zhodnocovanie alebo recykláciu dvomi spôsobmi:
•	INDIVIDUÁLNE: povinná osoba môže záväzné limity plniť sama, vlastnými silami, a to z množstva odpadov z obalov, ktoré uviedla na trh alebo do obehu (napr. ak ide o odpady z obalov z výrobkov, ktoré sa použili len v rámci prevádzok povinnej osoby); 
•	PROSTREDNÍCTVOM OPRÁVNENEJ ORGANIZÁCIE – KOLEKTÍVNE: povinné osoby sami zakladajú oprávnené organizácie alebo sa povinná osoba zapojí do systému už fungujúcej oprávnenej organizácie alebo viacerých oprávnených organizácií, s ktorými uzatvorí zmluvu o plnení povinností podľa zákona o obaloch a platí za služby oprávnenej organizácie poplatok. 
(54)	Oprávnené organizácie vystupujú ako organizátori a zber, zhodnocovanie a recykláciu odpadov z obalov zabezpečujú administratívne na základe zmlúv so špecializovanými spoločnosťami, ktoré fyzicky vykonávajú zber odpadov z obalov, jeho zhodnotenie a recykláciu. Oprávnené organizácie tak majú uzatvorené zmluvy so zberovými spoločnosťami aj zhodnocovateľmi a recyklátormi. Na základe zmluvy si oprávnená organizácia u zberovej spoločnosti objednáva zber určitého objemu odpadov a jeho odovzdanie zhodnocovateľovi/recyklátorovi a tiež si u zhodnocovateľa/recyklátora môže  objednať zhodnotenie/recykláciu určitého objemu odpadov a za tieto služby im platí odmenu. Oprávnené organizácie spolupracujú spravidla so všetkými subjektmi, ktoré sa podieľajú na materiálovom toku odpadov z obalov (obce, mestá, ich združenia, zberové spoločnosti, zhodnocovatelia a recyklátori). 
(55)	Oprávnené organizácie nevykonávajú fyzicky zber, zvoz a triedenie odpadov z obalov. Tieto spoločnosti len administratívne zabezpečujú pre svojich členov, resp. klientov (povinné osoby) zber, zhodnocovanie a recykláciu odpadov z obalov prostredníctvom osôb, ktoré majú na túto činnosť udelenú autorizáciu (súhlas na prevádzkovanie zariadenia na zber odpadov v zmysle § 7 zákona č. 223/2001 Z. z. o odpadoch) a podieľajú sa na financovaní nákladov spojených so zberom, zvozom a triedením odpadov z obalov, ako aj nákladov spojených so zhodnotením a recykláciou odpadov z obalov. Tieto organizácie zabezpečujú pre svojich klientov plnenie limitov..
(56)	Zberové spoločnosti sú podnikateľské subjekty pôsobiace v oblasti nakladania s odpadmi, ktoré na základe zmluvných vzťahov s inými subjektmi odpadového hospodárstva vykonávajú fyzický zber (zhromažďovanie, triedenie alebo zmiešavanie odpadov), zneškodňovanie odpadov skládkovaním alebo kontajnermi, likvidáciu odpadov kompostovaním, zhodnocovanie alebo recykláciu odpadov. Niektoré zberové spoločnosti tiež prevádzkujú skládku odpadov a (alebo) zberný dvor a (alebo) recyklačné centrum. Tzn., že zberové spoločnosti, ktorých predmetom činnosti je vo všeobecnosti zber odpadov, tento aj vytrieďujú. Následne separujú obaly a na zhodnotenie/recykláciu odovzdávajú takto vytriedený odpad z obalov, resp. sa tento vytrieďuje na spoločných zberných dvoroch. Zberové spoločnosti zbierajú odpad v rámci SR, pričom sa rozlišujú dva základné typy odpadov z obalov – odpady z obalov vznikajúce v domácnostiach ako súčasť komunálneho odpadu (odpady z obalov predstavujú asi 30% komunálneho odpadu) a odpady z obalov, ktoré vznikajú na zberných dvoroch obchodných reťazcov alebo výrobných spoločností (priemyselné odpady z obalov).  
(57)	Na Slovensku pôsobia dva typy zberových spoločností. Prvým typom sú veľké zberové spoločnosti patriace do medzinárodných koncernov, ako sú A.S.A. Slovensko, spol. s r.o., Brantner, Marius Pedersen a pôsobiace v celej SR. Tieto spoločnosti zväčša zabezpečujú zber odpadu z priemyselných areálov, skladov hypermarketov a pod., teda zber priemyselného odpadu (ich podiel na trhu v tejto oblasti dosahuje 80% - 90%). Okrem toho pôsobia aj v oblasti zberu komunálneho odpadu, spolu so spoločnosťami OLO, a.s. (ktorá zabezpečuje zber komunálneho odpadu na území mesta Bratislava) a KOSIT, a.s. (ktorá zabezpečuje zber komunálneho odpadu na území mesta Košice) ich podiel v oblasti fyzického zberu a triedenia komunálneho odpadu prevyšuje 50%. Zberom komunálneho odpadu sa zaoberá tiež množstvo malých spoločností pôsobiacich lokálne v určitom meste a jeho priľahlom okolí. 
(58)	Zhodnocovatelia/recyklátori sú spoločnosti, ktoré vyzbierané odpady z obalov spracovávajú. Spravidla sú tieto spoločnosti zamerané na zhodnotenie/recykláciu jedného druhu odpadov z obalov (napr. Vetropack, s.r.o., Nemšová – sklo, SMURFIT Kappa, a.s., Štúrovo – vlnitá lepenka, SLEDGE SLOVAKIA, s.r.o., Kolárovo a Slovenský hodváb, a.s., Senica – PET plasty, ELEKTRO RECYCLING, s.r.o, Banská Bystrica a ARGUSS, s.r.o., Bratislava – elektroodpad, MACHTRADE, s.r.o., Sereď – olovené batérie a akumulátory a pod.). 
(59)	Ako už bolo uvedené vyššie, povinné osoby si môžu povinnosti podľa zákona o obaloch plniť dvojakým spôsobom: individuálne alebo kolektívne (prostredníctvom oprávnených organizácií). Úrad na účely vymedzenia tovarového relevantného trhu posudzoval zameniteľnosť individuálneho a kolektívneho systému, tzn., či z pohľadu povinných osôb je zastupiteľná možnosť plnenia si povinností podľa zákona o obaloch individuálne s možnosťou plnenia si týchto povinností prostredníctvom oprávnených organizácií, teda kolektívne. Úrad sa pri posudzovaní predmetnej otázky opieral aj o skutočnosti, zistenia a konkrétne podklady a závery zo správneho konania č. 0073/OZDP/2008, kde bola úradom taktiež riešená rovnaká otázka. Úrad v tomto konaní skúmal zastupiteľnosť oboch systémov z pohľadu užívateľov na základe vyjadrení oslovenej vzorky povinných osôb. 
(60)	V predmetnom správnom konaní úrad získal odpovede od 32 povinných osôb a 14 zberových spoločností a recyklátorov. Väčšina oslovených povinných osôb patrí medzi najväčších zákazníkov jednotlivých oprávnených organizácií. Z odpovedí vyplynulo, že z oslovených povinných osôb si svoje povinnosti plnenia limitov zhodnotenia/recyklácie odpadov z obalov plní len jedna individuálnym spôsobom, 21 prostredníctvom kolektívneho systému a 10 kombináciou individuálneho a kolektívneho systému. Zo zisťovania úradu ďalej vyplynulo, že podstata fungovania individuálneho a kolektívneho systému je rozdielna a pre povinné osoby z nich vyplývajú rôzne povinnosti, rôzne výhody a nevýhody. Povinné osoby využívajú individuálny a kolektívny systém na rôzne účely. 
(61)	Podľa úradu viedli odpovede povinných osôb vo vzťahu k využívaniu individuálneho alebo kolektívneho systému k nasledovnému záveru: ak oslovené povinné osoby využívajú individuálny systém, tak len v prípadoch, kedy sa odpad z obalov tvorí v limitovanom počte ľahko identifikovateľných miest (závod, sklad, predajňa) alebo ak má firma možnosť sledovať tok svojho tovaru k finálnemu zákazníkovi, takže použité obaly môže od neho odobrať. Naopak, v prípade, ak odpady vznikajú na veľkom počte ťažko identifikovateľných miest, povinné osoby využívajú na plnenie zákonných limitov kolektívny systém, ktorý je pre ne v takomto prípade nezameniteľný s individuálnym systémom. V takomto prípade povinné osoby nevyužívali na plnenie limitov individuálny systém vôbec. Ak priamo spolupracovali so zberovými spoločnosťami a recyklátormi, tak len v oblasti zberu, zhodnotenia, recyklácie priemyselných odpadov. 

5.	Postavenie podnikateľa NATUR–PACK, a.s. na trhu
(62)	V  odpadovom hospodárstve, konkrétne na trhu zabezpečenia zberu, zhodnotenia alebo recyklácie odpadu z obalov, pôsobia na „ceste“ odpadu od jeho pôvodcu až po jeho konečné zhodnotenie, resp. recykláciu, rôzne subjekty (viď časť 4). 
(63)	V súčasnosti pôsobí na trhu SR niekoľko tisíc povinných osôb, niekoľko desiatok zberových spoločností a 10 oficiálne zaregistrovaných oprávnených organizácií. 
(64)	Z údajov informačného systému pre evidenciu obalov a odpadov z obalov Slovenskej agentúry životného prostredia (ďalej len „SAŽP“) vyplýva, že v roku 2010 si oprávnená organizácia NATUR-PACK, a.s. s 55,6-percentným podielom na trhu posilnila prvú pozíciu v počte zmluvných klientov - povinných osôb. Druhé miesto v počte klientov patrí druhý rok spoločnosť ENVI - PAK, a.s. s podielom 23,5 %, nasledujú spoločnosti LIMIT RECYCLING SLOVAKIA, a.s. (8,3 %), SEWA, a.s. (6,8 %), ENVI-REA, a.s. (4,5 %), SLOVMAS, a.s. a ETALUX - Združenie výrobcov a dodávateľov svetelnej techniky. 
(65)	Úrad ďalej skúmal aké je postavenie jednotlivých oprávnených organizácií v rámci kolektívneho systému ako nákupcov zabezpečujúcich zber, zhodnotenie a recykláciu odpadu z obalov u zberových spoločností pre povinné osoby na účely plnenia limitov. Z údajov získaných od oprávnených organizácií vyplynulo, že najväčší podiel, takmer 80% na celkovom objeme vyzbieraného odpadu z obalov formou kolektívneho systému mali v roku 2009 spoločnosti NATUR-PACK, a.s. a ENVI - PAK, a.s. Za nimi nasledujú spoločnosti LIMIT RECYCLING SLOVAKIA, a.s., ENVI-REA, a.s., SEWA, a.s., ETALUX - Združenie výrobcov a dodávateľov svetelnej techniky a SLOVMAS, a.s. Pre celkové dokreslenie pomeru síl v rámci kolektívneho systému treba uviesť, že spomedzi 10 oficiálne zaregistrovaných oprávnených organizácií 3 oprávnené organizácie (spoločnosť AWES, a.s., NOWAS, s.r.o. a ECO SYSTEM, s.r.o.) v roku 2009, teda v období trvania možného porušenia súťažných pravidiel, na trhu ešte nepôsobili.  
(66)	Pokiaľ ide o postavenie zberových spoločností – účastníkov konania - na trhu poskytovania služby zberu, zhodnotenia a recyklácie odpadu z obalov pre kolektívne systémy, z údajov poskytnutých úradu zberovými spoločnosťami vyplynulo, že v roku 2009 najväčší podiel, čo predstavuje viac ako 30,0%, mala na uvedenom trhu spoločnosť .A.S.A. SLOVENSKO, spol. s r.o. Z odpovedí zberových spoločností ďalej vyplynulo, že i napriek exkluzívnej zmluve so spoločnosťou NATUR-PACK, a.s., mali zberové spoločnosti uzatvorené, resp. uzatvorili a v súčasnosti uzatvárajú zmluvy aj s inými oprávnenými organizáciami. 
(67)	Zberová spoločnosť .A.S.A. SLOVENSKO, spol. s r.o. uviedla, že pred podpísaním zmluvy vykonala prieskum trhu a nakoľko podmienky spoločnosti NATUR-PACK, a.s. boli pre spoločnosť najprijateľnejšie, uzavrela zmluvu s touto spoločnosťou. Po podpísaní zmluvy viedli rokovania s viacerými oprávnenými organizáciami, neboli jej však predložené cenové ponuky. Podmienky pre uzatvorenie zmluvy nepovažovali za transparentné a preto k dohode nedošlo. 
(68)	Spoločnosti KOSIT, a.s. a KOL-EKO, spol. s r.o. sa vyjadrili, že v minulosti boli oslovení na spoluprácu tiež spoločnosťou ENVI-PAK, a.s. Spoločnosť OLO, a.s. vo svojom liste uviedla, že v súčasnosti zabezpečuje zber odpadov z obalov len pre oprávnenú organizáciu NATUR-PACK, a.s., keďže ostatné oprávnené organizácie neprejavili záujem o spoluprácu a nepredložili cenovú ponuku. Jediné oslovenie na spoluprácu zo strany oprávnených organizácií bola ponuka od spoločnosti ENVI-PAK, a.s. Táto ponuka však bola nevýhodnejšia oproti platnej ponuke spoločnosti NATUR-PACK, a.s. 
(69)	Zberová spoločnosť MIRABA, s.r.o. uviedla, že okrem spoločností NATUR-PACK, a.s. a ENVI-PAK, a.s. nebola oslovená a v súčasnosti neoslovuje na spoluprácu iné oprávnené organizácie. Z vyjadrenia Technické služby, s.r.o. vyplynulo, že spoločnosť bola oslovovaná na spoluprácu len dvoma oprávnenými organizáciami: NATUR PACK, a.s. a ENVI-PAK, a.s. V roku 2009 spoločnosť zabezpečovala zber odpadu z obalov len pre oprávnenú organizáciu NATUR-PACK, a.s. a v súčasnosti zabezpečuje zber odpadov z obalov pre ENVI-PAK, a.s. 
(70)	Spoločnosti VYDRUS, spol. s r.o. a EKOBARD, a.s. uviedli, že zabezpečujú zber odpadu z obalov pre spoločnosti NATUR-PACK, a.s. a ENVIREA, spol. s r.o. Na spoluprácu boli oslovení aj spoločnosťou ENVI-PACK, a.s., avšak k uzatvoreniu zmluvy nedošlo. 
(71)	Spoločnosť NOVIMPEX, s.r.o. spolupracuje od roku 2007 s dvoma oprávnenými organizáciami NATUR-PACK, a.s. a SEWA, a.s. NOVIMPEX, s.r.o. je malá firma s jednou prevádzkou, ktorá z tohto dôvodu, ako sama uviedla, ochotne spolupracuje s každou organizáciou, ktorá má záujem o spoluprácu, a to na základe zmluvy, objednávky, alebo ústnej dohody. 
(72)	Spoločnosť FÚRA, s.r.o. vo svojom liste uvádza, že na spoluprácu oslovila aj v roku 2009 aj neskôr viacero kolektívnych organizácií, ako napríklad spoločnosť ENVI-REA, a.s. a SEWA, a.s. ENVI-REA, a.s. prejavila záujem o spoluprácu, avšak zmluva zatiaľ uzatvorená nebola, pretože podľa vyjadrenia spoločnosti FÚRA, s.r.o. podmienky spoločnosti NATUR-PACK, a.s. sú pre ňu zatiaľ stále výhodnejšie. 
(73)	VEPOS SKALICA, s.r.o. v súčasnosti spolupracuje s oprávnenými organizáciami SEWA, a.s. a ENVI-PAK, a.s. Spoločnosť v auguste 2007 uzatvorila zmluvu s oprávnenou organizáciou SEWA, a.s. a k 31.12.2007 ukončila spoluprácu s oprávnenou organizáciou NATUR-PACK, a.s. Od októbra 2010 zabezpečuje zber odpadu z obalov pre oprávnenú organizáciu ENVI-PAK, a.s. Spoluprácu zberových spoločností s oprávnenými organizáciami dokumentuje nasledovná tabuľka.
Tabuľka č. 1
Spolupráca zberových spoločností (účastníkov konania) s oprávnenými organizáciami
Názov zberovej spoločnosti	Názov oprávnenej organizácie	
.A.S.A. SLOVENSKO, spol. s r.o.	NATUR-PACK, a.s.	
KOSIT, a.s	NATUR-PACK, a.s.	
OLO, a.s.	NATUR-PACK, a.s.	
KOL-EKO, spol. s r.o.	NATUR-PACK, a.s.	
EKOBARD,a.s.	NATUR-PACK, a.s., ENVI - REA, a.s.	
I. Lamancová - Druhotné suroviny	obchodné tajomstvo	
Technické služby, s.r.o.	NATUR-PACK, a.s., ENVI-PAK, a.s.	
Anna Tóthová - FLEXIBEL	NATUR-PACK, a.s	
MIRABA, s.r.o.	NATUR-PACK, a.s., ENVI-PAK, a.s.	
VYDRUS, spol. s r.o.	NATUR-PACK, a.s., ENVIREA, spol. s r.o. 	
Július Mesároš	NATUR-PACK, a.s.	
NOVIMPEX, spol. s r.o.	NATUR-PACK, a.s., SEWA, a.s.	
FÚRA, s.r.o.	NATUR-PACK, a.s.	
VEPOS SKALICA, s.r.o.	NATUR-PACK, a.s., SEWA, a.s.	

(74)	Úrad oslovil všetky zaregistrované oprávnené organizácie. Z ich odpovedí vyplynulo, že v roku 2009 ich pôsobilo na trhu SR 7. Tieto, ako uvádza nasledovná tabuľka, spolupracovali/spolupracujú s rôznym počtom zberových spoločností. 
Tabuľka č. 2
Spolupráca oprávnených organizácií so zberovými spoločnosťami

Názov oprávnenej organizácie	Počet zberových spoločností v súčasnosti	Počet zberových spoločností v r. 2009	
NATUR - PACK, a.s.	26	18	
ENVI - PAK, a.s.	23	18	
ENVI - REA, a.s.	1	1	
ETALUX	1	1	
LIMIT RECYCLING SLOVAKIA, a.s.	n/a*	9	
SEWA, a.s.	8	13	
SLOVMAS, a.s.	3**	1	
AWES, a.s.	0	0	
NOWAS, s.r.o.	1	0	
ECO SYSTEM, s.r.o.	0	0	
*Vzhľadom na platnosť novej vykonávacej vyhlášky k zákonu o obaloch, ktorá podrobnejšie upravuje spôsob preukazovania zberu a zhodnocovania odpadu z obalov a malé zberové spoločnosti pravdepodobne nebudú schopné splniť všetky tieto náležitosti, nie je možné zaslať aktuálny zoznam zberových spoločností.
**V ďalšom období ráta so spoluprácou so spoločnosťou SRS Slovakia, spol. s r.o., prípadne ďalšími podľa aktuálnej situácie na trhu.

6.	Dohoda obmedzujúca súťaž
(75)	V rámci správneho konania č. 0075/ODOS/2008 vedeného so spoločnosťami NATUR-PACK, a.s., na jednej strane a spoločnosťami .A.S.A Slovensko, spol. s r.o., KOSIT, a.s., OLO, a.s., KOL-EKO, spol. s r.o., EKOBARD, a.s., Irena Lamancová – Druhotné suroviny, Technické služby, s.r.o., Anna Tóthová – FLEXIBEL, MIRABA, s.r.o., VYDRUS, spol. s r.o., Július Mesároš, NOVIMPEX, spol. s r.o., FÚRA, s.r.o., a VEPOS – SKALICA, s.r.o., samostatne na strane druhej vo veci možného porušenia § 4 zákona posudzoval úrad z hľadiska ochrany hospodárskej súťaže obsah zmluvy pod názvom:
„Zmluva o zabezpečení zberu odpadu z obalov“. 
Zmluva v článku III. „Práva a povinnosti zmluvných strán“, bod 2, obsahovala záväzok nasledovného znenia:
„ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“. 
(76)	Dĺžka platnosti Zmluvy bola vo väčšine prípadov stanovená na dobu neurčitú s možnosťou vypovedať zmluvu písomne aj bez udania dôvodu k 31.12 príslušného kalendárneho roka. Výpoveď musela byť doručená druhej zmluvnej strane do 30.11. príslušného kalendárneho roka, inak by bola výpoveď účinná až k 31.12. nasledujúceho kalendárneho roka.

6.	Právne posúdenie
(77)	Úrad uplatňoval v predmetnom správnom konaní pri posúdení Zmluvy príslušné ustanovenia zákona a zároveň bral do úvahy aj predpisy Európskeho spoločenstva týkajúce sa vertikálnych dohôd a vertikálnych obmedzení a ďalšiu komunitárnu legislatívu za účelom posúdenia podmienok podľa § 6 ods. 4, medzi iným:
-	Nariadenie Komisie (EÚ) č. 330/2010 z 20. apríla 2010 o uplatňovaní článku 101 ods. 3 Zmluvy o fungovaní Európskej únie na kategórie vertikálnych dohôd a zosúladených postupov, Ú. v. EÚ L 302/1, 23/04/2010 (ďalej len „Nariadenie Komisie č. 330/2010“ alebo „bloková výnimka“). Uvedené nariadenie nahradilo Nariadenie Komisie (ES) č. 2790/1999 o použití článku 81 (3) Zmluvy na kategórie vertikálnych dohôd a zosúladených postupov. 
-	Oznámenie Európskej Komisie č. C130/01 z 19. mája 2010 k nariadeniu o uplatňovaní článku 101 ods. 3 Zmluvy o fungovaní Európskej únie na kategórie vertikálnych dohôd a zosúladených postupov – Usmernenie o vertikálnych obmedzeniach, Ú. v. EÚ C 130/1, 19/05/2010 (ďalej len „Usmernenie o vertikálnych obmedzeniach“).
-	Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 101 a 102 Zmluvy o fungovaní Európskej únie (Ú. v. L1, 04/01/2003) (ďalej len  „Nariadenie Rady (ES) č. 1/2003“).
(78)	Úrad pri aplikácii právnych predpisov vychádzal zo skutočností, že správny delikt sa považuje za spáchaný jeho dokonaním a pri posudzovaní správneho deliktu sa pritom vždy použije zákon účinný v čase, kedy bol daný delikt spáchaný. Za trvajúci správny delikt možno považovať také konanie, ktorým páchateľ vyvolá protiprávny stav, ktorý následne udržuje, poprípade konanie, ktorým udržuje protiprávny stav bez toho, aby ho vyvolal. Konanie, ktorým páchateľ vyvolal protiprávny stav sa posudzuje ako jeden skutok a jeden správny delikt, a to do okamihu ukončenia protiprávneho konania, t.j. až do okamihu odstránenia protiprávneho stavu. Následne sa tento správny delikt posúdi podľa právneho predpisu účinného v čase jeho dokonania, a to v prípade, ak bolo možné správny delikt posúdiť rovnako aj podľa predchádzajúcej právnej úpravy. 
(79)	Dohody posudzované v tomto správnom konaní boli uzatvorené v priebehu rokov 2006-2008. V posudzovanom období bol účinný zákon č. 136/2001 Z.z. o ochrane hospodárskej súťaže, ktorý bol počas posudzovaného obdobia novelizovaný zákonom č. 165/2009 Z.z.. Konanie posudzované v tomto správnom konaní bolo možnou zakázanou dohodou obmedzujúcou súťaž podľa zákona č. 136/2001 Z.z., ako aj podľa novely tohto zákona.

6.1.	Posúdenie dohôd z hľadiska zákona
(80)	Podľa § 4 ods. 1 zákona dohoda a zosúladený postup podnikateľov, ako aj rozhodnutie združenia podnikateľov, ktoré majú za cieľ alebo môžu mať za následok obmedzovanie súťaže, sú zakázané, ak tento zákon neustanovuje inak.
(81)	Podľa § 4 ods. 2 písm. a) zákona dohoda podnikateľov je každý ústny alebo písomný súhlasný prejav vôle jej účastníkov, ako aj iný súhlasný prejav vôle vyvodený z ich konania.
(82)	Podľa § 4 ods. 3 zákona zakázaná sú najmä dohody, ktoré sú výslovne uvedené v § 4 ods. 3 písm. a) – f) zákona, napr. dohody o cenách, o rozdelení trhu atď. (výpočet je len demonštratívny).
(83)	Podľa § 4 ods. 4 zákona ak sa dôvod zákazu vzťahuje len na časť dohody podnikateľov alebo rozhodnutia združenia podnikateľov, je zakázaná len táto časť, ak z obsahu tejto dohody alebo z obsahu tohto rozhodnutia združenia vyplýva, že ju možno oddeliť od ostatného obsahu.
(84)	Podľa § 4 ods. 5 zákona dohody obmedzujúce súťaž uzatvorené medzi podnikateľom a inými podnikateľmi, ktorí na účely takejto dohody obmedzujúcej súťaž podnikajú na inej úrovni výrobného reťazca alebo distribučného systému ako tento podnikateľ, úrad posudzuje v jednom konaní, ak obsah takýchto dohôd obmedzujúcich súťaž je zhodný v predmete a v cieli.
(85)	V § 6 ods.1 zákon upravuje vyňatie určitých dohôd zo všeobecného zákazu pri splnení stanovenej podmienky trhového podielu, tzv. pravidlo „de minimis“. Toto pravidlo sa uplatní vtedy, ak spoločný podiel účastníkov dohody obmedzujúcej súťaž alebo podiel ani jedného z nich nepresiahne 10 % celkového podielu tovarov na relevantnom trhu v Slovenskej republike, okrem
a) dohôd obmedzujúcich súťaž uvedených v § 4 ods. 3 písm. a) až c) alebo
b) obmedzovania súťaže kumulatívnym účinkom dohôd obmedzujúcich súťaž, ktoré obsahujú obdobný druh obmedzení súťaže a ktoré vedú k obdobným účinkom na relevantnom trhu, a ich spoločný podiel presahuje 10 % celkového podielu tovarov na relevantnom trhu.
(86)	Podľa § 6 ods. 3 zákona sa zákaz podľa § 4 nevzťahuje na dohodu obmedzujúcu súťaž, ktorá súčasne spĺňa štyri podmienky: (i) prispieva k zlepšeniu výroby alebo distribúcie tovaru alebo k podpore technického alebo hospodárskeho rozvoja, (ii) poskytuje spotrebiteľom primeranú časť prospechu, ktorý z toho vyplýva, (iii) neukladá účastníkom dohody obmedzujúcej súťaž také obmedzenia, ktoré nie sú nevyhnutné na dosiahnutie cieľov dohody, (iv) neumožňuje účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru na relevantnom trhu. Tieto podmienky musia byť splnené kumulatívne. Ide o tzv. „individuálnu výnimku“ zo zákona. V uvedenej súvislosti úrad uvádza, že podnikateľ musí sám posúdiť, či zmluva spĺňa podmienky v jej právno-ekonomickom kontexte tak, že sa zákaz zo zákona na ňu nevzťahuje a zároveň sa správať pri výkone svojich podnikateľských aktivít tak, aby nedochádzalo z jeho strany k vedomému obmedzovaniu súťaže na trhu. 
(87)	Podľa § 6 ods. 4 zákona sa zákaz podľa § 4 nevzťahuje na skupiny dohôd obmedzujúcich súťaž, ktoré nemôžu ovplyvniť obchod medzi členskými štátmi Európskej únie, pričom majú za cieľ alebo môžu mať za následok obmedzovanie súťaže na tuzemskom trhu a spĺňajú podmienky na vyňatie zo zákazu podľa osobitných predpisov. V tomto prípade sa jedná o Nariadenie Komisie č. 330/2010 - tzv. „blokovú výnimku“, ktorá vymedzuje určité kategórie vertikálnych dohôd a zosúladených postupov, ktoré je možné považovať za bežných podmienok za spĺňajúce podmienky stanovené v článku 101(3) Zmluvy o fungovaní EÚ (ďalej len „ZFEÚ“). Znenie uvedeného článku je obsahovo zhodné so znením § 6 ods. 3 zákona.
(88)	Bloková výnimka platí pod podmienkou, že trhový podiel dodávateľa nepresahuje 30 % relevantného trhu, na ktorom predáva zmluvné tovary alebo služby a trhový podiel kupujúceho nepresahuje 30 % relevantného trhu, na ktorom kupuje zmluvné tovary alebo služby. To znamená, že ak podiel žiadneho z podnikov, ktoré sú účastníkmi zmluvy, na relevantnom trhu nepresiahne 30 %, je možné predpokladať, že vertikálne dohody, ktoré neobsahujú určité typy závažných obmedzení hospodárskej súťaže, vo všeobecnosti vedú k zlepšeniu vo výrobe alebo distribúcii a umožňujú spotrebiteľom primeraný podiel na výhodách z toho vyplývajúcich. Naopak, v prípade ak trhový podiel presahuje hranicu 30 %, predpoklad, že vertikálne dohody zvyčajne prinesú objektívne výhody takého charakteru a veľkosti, aby kompenzovali nevýhody, ktoré spôsobujú pre hospodársku súťaž, neplatí a je potrebné ďalšie analyzovanie prípadu. 
(89)	Z Usmernenia o vertikálnych obmedzeniach Európskej komisie vyplýva, že hodnotenie vertikálneho obmedzenia obvykle prebieha v týchto štyroch krokoch : 
a) Zúčastnené podniky musia preukázať podiely dodávateľa a kupujúceho na trhoch, na ktorých predávajú a nakupujú zmluvné výrobky. 
b) Ak podiely dodávateľa ani kupujúceho nepresiahnu na príslušnom trhu prahovú hodnotu 30 %, na vertikálnu dohodu sa uplatňuje nariadenie o skupinovej výnimke s výhradou závažných obmedzení a podmienok uvedených v danom nariadení. 
c) Ak je podiel dodávateľa a/alebo kupujúceho na relevantnom trhu vyšší ako prahová hodnota 30 %, je potrebné zhodnotiť, či vertikálna dohoda patrí do pôsobnosti článku 101 ods. 1 ZFEÚ . 
d) Ak vertikálna dohoda patrí do pôsobnosti článku 101 ods. 1 ZFEÚ, je potrebné preskúmať, či sú splnené podmienky pre udelenie výnimky podľa článku 101 ods. 3 ZFEÚ.
(90)	Pri hodnotení prípadov, v ktorých je podiel na trhu vyšší ako prahová hodnota 30 %, sa uskutoční analýza hospodárskej súťaže. Pri zisťovaní, či vertikálna dohoda spôsobuje výrazné obmedzenie hospodárskej súťaže sa hodnotia rôzne faktory. Napriek obmedzeniu môžu niektoré vertikálne dohody mať aj účinky podporujúce hospodársku súťaž v podobe efektívnosti, ktoré môžu vyvážiť ich účinky narúšajúce hospodársku súťaž. Takéto hodnotenie sa robí v rámci článku 101 ods. 3 ZFEÚ, ktorý obsahuje výnimku z pravidla o zákaze v zmysle článku 101 ods. 1 ZFEÚ. Aby sa táto výnimka mohla uplatniť na vertikálnu dohodu, musí prinášať objektívne ekonomické výhody, obmedzenia hospodárskej súťaže musia byť nevyhnutné na dosiahnutie pozitívnych účinkov, spotrebitelia musia získať spravodlivý podiel zo zisku z efektívnosti a dohoda nesmie umožňovať stranám, aby vylučovali hospodársku súťaž v súvislosti so značnou časťou príslušného výrobku. Pri uplatňovaní testu nevyhnutnosti, ktorý je uvedený v článku 101 ods. 3 ZFEÚ, sa preskúma najmä, či jednotlivé obmedzenia umožňujú uskutočňovanie výroby, nákupu a/alebo (ďalšieho) predaja zmluvných výrobkov efektívnejšie, ako v prípade neexistencie príslušného obmedzenia.
(91)	Z usmernenia ďalej vyplýva, že výhradné dohody sú spravidla horšie pre hospodársku súťaž ako nevýhradné dohody. Výhradný obchod, či už jednoznačným znením dohody alebo jej praktickými účinkami spôsobuje, že sa jedna strana zmluvne zaväzuje na výhradnom alebo kvázi výhradnom základe druhej strane. Ide o tzv. „výhradnú dodávku“.  Výhradná dodávka je predmetom výnimky podľa nariadenia o skupinovej výnimke vtedy, keď ani podiel dodávateľa, ani podiel kupujúceho na trhu nepresahujú 30 %, a to dokonca aj v kombinácii s inými vertikálnymi obmedzeniami, ktoré sa nepovažujú za závažné, ako je napríklad zákaz konkurencie. Hlavné riziko, ktoré výhradná dodávka predstavuje pre hospodársku súťaž je uzavretie trhu ostatným kupujúcim.
(92)	Predmetom tohto správneho konania boli Zmluvy o zabezpečení zberu odpadov z obalov uzatvárané spoločnosťou NATUR-PACK, a.s., na jednej strane a ostatnými účastníkmi konania jednotlivo na strane druhej, konkrétne článok III. „Práva a povinnosti zmluvných strán“, bod 2 v znení: „ZS sa zaväzuje, že počas platnosti tejto zmluvy bude zabezpečovať zber odpadov z obalov výlučne pre „systém NATURPACK“ a že nevstúpi do akýchkoľvek zmluvných vzťahov s inými systémami kolektívneho plnenia povinnosti zberu a zhodnocovania odpadov a odpadov z obalov v zmysle ustanovení zákona o odpadoch a § 8 ods. 2 zákona o obaloch“. 
(93)	Uvedené ustanovenie vylučovalo možnosť zberovej spoločnosti, aby počas trvania zmluvy uzatvorenej so spoločnosťou NATUR-PACK, a.s., uzatvárala zmluvu/y na poskytovanie predmetnej služby – zber  odpadov z obalov, resp. vykazovanie vyzbieraných odpadov z obalov - aj s inými systémami kolektívneho plnenia povinnosti zberu a zhodnocovania odpadov a odpadov z obalov pôsobiacimi na trhu SR. Z uvedených dôvodov mohlo prísť k obmedzeniu hospodárskej súťaže. 
(94)	Úrad posudzoval predmetné ustanovenie z hľadiska naplnenia podmienok pre individuálne vyňatie v zmysle § 6 ods. 3 zákona. Všetky podmienky pre vyňatie musia byť splnené súčasne. Predmetný článok Zmluvy ukladal zberovým spoločnostiam povinnosť zabezpečovať zber odpadov z obalov len pre "systém NATURPACK". Dané ustanovenie bolo počas správneho konania zo Zmluvy odstránené a účastníci konania i naďalej uplatňovali ostatné ustanovenia Zmluvy bez toho, aby to zásadným spôsobom ovplyvnilo ich obchodný vzťah. Preto nie je možné vyhodnotiť toto ustanovenie ako nevyhnutné na dosiahnutie cieľov dohody. Z uvedeného dôvodu zmluva nesplnila podmienky na udelenie individuálnej výnimky.
(95)	Úrad sa tiež zaoberal otázkou možného negatívneho vplyvu na súťaž z hľadiska tzv. kumulatívneho účinku paralelných sietí. V súlade s Usmernením o vertikálnych obmedzeniach podmienky individuálnej výnimky (§ 6 ods. 3 zákona) nie sú obvykle splnené, ak je značne obmedzený prístup na relevantný trh alebo je obmedzená hospodárska súťaž na tomto trhu kumulatívnym účinkom paralelných sietí podobných vertikálnych dohôd používaných konkurenčnými dodávateľmi alebo kupujúcimi. Paralelné siete vertikálnych dohôd sa majú považovať za podobné, ak obsahujú obmedzenia majúce podobné účinky na trh. V prípade ak takéto paralelné siete pokrývajú viac ako 50% relevantného trhu bloková výnimka sa neuplatňuje. Zodpovednosť za kumulatívny účinok narúšajúci hospodársku súťaž sa môže pripísať iba tým podnikom, ktoré k nemu značne prispievajú. 
(96)	Úrad na základe analýzy postavenia podnikateľa NATUR-PACK, a.s., jeho konkurentov a zberových spoločností, ako aj získaných podkladov dospel k záveru, že počet konkurenčných podnikov na trhu je dostatočne veľký, sú dostatočne silné, vstup na trh nie je ničím limitovaný a neexistujú paralelné siete dohôd obsahujúce obmedzenia s obdobným účinkom na trh. Z uvedených dôvodov úrad nepripísal zodpovednosť za možný účinok narúšajúci hospodársku súťaž iba spoločnosti NATUR-PACK, a.s., ale všetkým účastníkom konania. 
(97)	Ďalej úrad vyhodnocoval splnenie podmienok pre uplatnenie blokovej výnimky podľa § 6 ods. 4 zákona. Úrad, okrem iného, zisťoval trhové podiely jednotlivých účastníkov konania, pričom na základe údajov získaných od oprávnených organizácií a zberových spoločností úrad zistil, že podiel spoločností .A.S.A., a.s., ako dodávateľa, ako aj spoločnosti NATURPACK, a.s., ako odberateľa, prekračuje 30% podiel. Úrad sa ďalej za účelom posúdenia podmienok uvedených v Usmernení o vertikálnych obmedzeniach Európskej komisie zaoberal otázkou, či vertikálna dohoda patrí do pôsobnosti článku 101 ods. 1 ZFEÚ (pozri bod 89). Ako je uvedené vyššie v bode (93), predmetné ustanovenie Zmlúv uzatvorených medzi účastníkmi konania je spôsobilé obmedziť súťaž. V zmysle Usmernenia o vertikálnych obmedzeniach sa úrad ďalej zaoberal otázkou, či sú splnené podmienky na udelenie výnimky podľa čl. 101 ods. 3 ZFEÚ. Z posúdenia úradu vyplynulo, že nedošlo ku kumulatívnemu splneniu podmienok podľa článku 101 ods. 3 ZFEU (pozri bod 94). Na základe vyššie uvedeného úrad dospel k záveru, že predmetné ustanovenie Zmluvy nesplnilo ani podmienky podľa § 6 ods. 4 zákona.

6.2.	Postup podľa § 8a zákona
(98)	Podľa § 8a ods. 1 zákona úrad môže konanie vo veci porušenia zákazu podľa § 4, 8 alebo zákazu podľa osobitného predpisu skončiť rozhodnutím, v ktorom podnikateľovi uloží plniť záväzky, ktoré podnikateľ úradu predložil na účely odstránenia možného obmedzenia súťaže. Úrad môže vydať takéto rozhodnutie na určený čas. 
(99)	Podľa § 8a ods. 2 zákona úrad môže rozhodnutie podľa odseku 1 z vlastného podnetu zmeniť alebo zrušiť, ak 
a) sa po vydaní rozhodnutia podstatne zmenili podmienky, ktoré boli rozhodujúce na jeho vydanie, 
b) podnikateľ neplní záväzky uložené mu rozhodnutím úradu alebo 
c) podnikateľom poskytnuté informácie, ktoré boli rozhodujúce na jeho vydanie, boli neúplné alebo nepravdivé.
(100)	V súvislosti s problematikou záväzkov úrad publikoval materiál „Z á v ä z k y“, v ktorom sa bližšie popisuje postup úradu pri aplikovaní § 8a zákona. Toto zákonné ustanovenie umožňuje podnikateľom - účastníkom správneho konania z vlastnej iniciatívy predložiť v určitých prípadoch návrh záväzkov, ktoré sa zaviažu plniť a ktoré odstránia súťažné obavy identifikované úradom.  Ak úrad záväzky akceptuje, teda vyhodnotí ich ako dostatočné na efektívne odstránenie súťažného problému, vydá rozhodnutie o záväzkoch, ktorým zaviaže účastníka konania na plnenie týchto záväzkov. V rozhodnutí o záväzkoch absentuje konštatovanie o porušení zákona, s čím je spojené neuloženie pokuty úradom.  Rozhodovanie o prijatí záväzkov je v právomoci úradu. Účastník konania nemá právny nárok na prijatie záväzkového rozhodnutia. 
(101)	Úrad pri posudzovaní predložených záväzkov zváži najmä, či sú predložené záväzky jasné a jednoznačné, úradom identifikované súťažné obavy budú predloženými záväzkami úplne odstránené, predkladané záväzky sú vykonateľné v krátkom čase a či je možné monitorovať/kontrolovať ich dodržiavanie. 
(102)	Úrad predložený návrh záväzkov vo väčšine prípadov testuje. Testovanie poskytuje zainteresovaným subjektom možnosť vyjadriť sa k predloženým záväzkom. Pri testovaní úrad zhromažďuje podklady a informácie od účastníkov trhu, či predložené záväzky sú vhodné na odstránenie súťažných obáv identifikovaných úradom. V prípade, ak úrad dospeje na základe predložených záväzkov a prípadného testovania k záveru o potrebe a vhodnosti prijatia navrhnutých záväzkov, vydá rozhodnutie podľa § 8a ods. 1 zákona. 
(103)	Dňa 06.05.2009 bol spoločnosťou NATUR-PACK, a.s. predložený návrh záväzku, z ktorého vyplýva, že všetci účastníci konania, s výnimkou spoločnosti VEPOS – SKALICA, s.r.o., vypustia bez náhrady zo zmlúv individuálne uzatvorených so spoločnosťou NATUR-PACK, a.s., článok III. bod 2. Súhlasy všetkých účastníkov konania (okrem spoločnosti VEPOS – SKALICA, s.r.o.,), ako aj dodatky k zmluvám o zabezpečení zberu odpadov z obalov podpísané jednotlivými účastníkmi konania tvorili prílohy uvedeného návrhu. Spoločnosť VEPOS – SKALICA, s.r.o., ukončila spoluprácu so spoločnosťou NATUR-PACK, a.s. k 31.12.2007, na základe čoho nebolo možné prijať záväzok formou dodatku k zmluve.
(104)	Dňa 24.06.2011 bolo úradu doručené vyjadrenie spoločnosti NATUR-PACK, a.s., k zaslaniu návrhu záväzku podnikateľa zo dňa 05.05.2009, obsahom ktorého je vyjadrenie, že spoločnosť NATUR-PACK, a.s. nikdy nemala za cieľ uzatvárať dohodu, ktorá by mala za cieľ alebo za následok obmedzovanie hospodárskej súťaže a toto stanovisko možno považovať za trvalé a nemenné.
(105)	Po doručení vyjadrenia začal úrad s testovaním predložených záväzkov, a to formou priameho oslovenia hráčov na trhu. V liste zaslanom zberovým spoločnostiam úrad popísal súťažné obavy, ako aj návrh záväzkov účastníkov konania. Oslovených bolo 18 zberových spoločností iných, ako účastníci tohto správneho konania, z celého územia Slovenskej republiky, ktoré zabezpečujú, okrem iného, administratívny zber odpadov z obalov pre kolektívne systémy. Z uvedeného počtu zaslalo na úrad svoje vyjadrenie k predloženému návrhu záväzkov celkovo 10 zberových spoločností. 
(106)	Z celkového počtu 10 zberových spoločností 6 zberových spoločností považuje návrh záväzkov predložených účastníkmi konania za dostatočný na odstránenie súťažných obáv úradu. Tri spoločnosti sa k návrhu záväzkov nevyjadrili a jedna spoločnosť k uvedenému návrhu záväzkov nemala pripomienky. 
(107)	Po vyhodnotení dopadov posudzovanej praktiky na relevantný trh, ako aj odpovedí zberových spoločností, dospel úrad k záveru, že predložený návrh záväzku, spočívajúci v odstránení ustanovenia zaväzujúceho zberové spoločnosti na dodávanie odpadov z obalov výlučne pre „systém NATURPACK“ spolu s vyjadrením spoločnosti NATUR-PACK, a.s. je dostatočné na odstránenie možného obmedzenia súťaže. 
(108)	Pri posudzovaní prijatia predložených záväzkov bral úrad do úvahy predovšetkým skutočnosť, že i napriek existencii obmedzujúceho ustanovenia v zmluve, a teda hrozbe možného narušenia súťaže, nebolo toto v praxi realizované a ani pod hrozbou sankcie od zberových spoločností vynucované. Niektoré zberové spoločnosti mali, i napriek existujúcej exkluzivite, uzatvorené zmluvy aj s inými oprávnenými organizáciami ako len so spoločnosťou NATUR-PACK, a.s. Na trhu existuje dostatočné množstvo zberových spoločností, ktoré môžu oprávnené organizácie na spoluprácu oslovovať. Okrem toho, vstup na predmetný relevantný trh, jednak na strane ponuky, jednak na strane dopytu nie je ťažký. Svedčí o tom narastajúci počet oprávnených organizácií a tiež zberových spoločností. 

7.	Námietky účastníkov konania
(109)	Listom zo dňa 21.09.2011 bola účastníkom konania v zmysle § 33 zákona odoslaná výzva pred vydaním rozhodnutia. 
(110)	Žiaden z účastníkov konania sa k výzve pred vydaním rozhodnutia nevyjadril. 
(111)	Na základe vyššie uvedených skutočností úrad rozhodol tak, ako je uvedené vo výrokovej časti tohto rozhodnutia. 

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov rozklad proti tomuto rozhodnutiu môže byť podaný Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru dohôd obmedzujúcich súťaž, Drieňová 24, 826 03 Bratislava, v lehote do 15 dní odo dňa jeho doručenia.
	Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Ing. Ján Šufliarsky
                                                riaditeľ odboru dohôd obmedzujúcich súťaž

Rozhodnutie sa doručí:

1.	LEGAL ADVISORY GROUP, s.r.o., Mgr. Bruno Žlnay, Stavbárska 7, 821 07 Bratislava ako splnomocnený zástupca podnikateľa NATUR-PACK, a.s.
2.	.A.S.A Slovensko, spol. s r.o., Bratislavská 18, 900 51 Zohor,
3.	KOSIT, a.s., Rastislavova 98, 043 46 Košice,
4.	Odvoz a likvidácia odpadu, a.s., Ivanská cesta 22, 821 04 Bratislava
5.	KOL-EKO, spol. s r.o., I. Bukovčana 8, 841 07 Bratislava,
6.	EKOBARD, a.s., Štefánikova 3751, 085 01 Bardejov,
7.	Irena Lamancová – Druhotné suroviny, Gerlachov 170, 086 04 Gerlachov
8.	Technické služby, s.r.o., Nábrežie Oravy 627/1, 026 01 Dolný Kubín
9.	Anna Tóthová – FLEXIBEL, Bartókova 6, 943 01 Štúrovo,
10.	MIRABA, s.r.o., so sídlom Šintava 530, 925 51 Šintava,
11.	VYDRUS, spol. s r.o., Markušovská cesta 4, 052 01 Spišská Nová Ves,
12.	Július Mesároš, Veľké Ludince 714, 935 65 Veľké Ludince,
13.	NOVIMPEX spol. s r.o., Šurianska cesta 62, 940 01 Nové Zámky,
14.	FÚRA, s.r.o., so sídlom Jantárová 30, 040 01 Košice,
15.	VEPOS – SKALICA s.r.o., Rybničná 1, 909 01 Skalica.